वहीं कांग्रेसी सांसद बी. के. हरिप्रसाद ने राष्‍ट्रीय पिछड़ा वर्ग आयोग में एक महिला को सदस्य बनाने के प्रावधान का स्वागत किया, लेकिन यह भी कहा कि भारतीय जनता पार्टी तो आरक्षण का विरोध करती है। इस देश में आरक्षण को लागू करने का काम कांग्रेस ने किया है। जबकि भाजपा के छत्रपति समभा जी ने कहा कि क्षत्रपति साहू जी महाराज ने आज से 172 साल पहले पहली बार देश में आरक्षण को लागू किया था, उसमें मराठा भी शामिल थे, लेकिन बाद में महाराष्ट्र में मराठों को आरक्षण से वंचित कर दिया गया, अब फिर मराठा आरक्षण की मांग कर रहे हैं।